1.  ปัจจัยความเสี่ยง

  บริษัทฯ ได้แยกปัจจัยความเสี่ยงเป็น 3 ข้อหลัก คือ ปัจจัยความเสี่ยงทางด้านการผลิต
  ปัจจัยความเสี่ยงในการประกอบธุรกิจ และปัจจัยความเสี่ยงในการบริหาร ดังนี้

1) ความเสี่ยงเกี่ยวกับวัตถุดิบในการผลิต

  1.1 ความเสี่ยงด้านราคาวัตถุดิบ

  ปัจจุบันราคาวัตถุดิบหลักซึ่งได้แก่ไม้สักและไม้จากแหล่งอเมริกา (โอ๊ค,เชอรี่)
  มีแนวโน้มสูงขึ้นอย่างต่อเนื่อง เนื่องจากไม้ เป็นทรัพยากรธรรมชาติที่ผลิตได้ช้า
  แต่เฟอร์นิเจอร์ไม้กลับได้รับความนิยมจากผู้บริโภคอย่างแพร่หลาย
  ในขณะที่ราคาไม้ยังมีความผันผวนอยู่ ส่งผลให้อาจเกิดความเสี่ยงในการควบคุมต้นทุนการผลิตได้
  อย่างไรก็ตามบริษัทฯ ซึ่งประกอบธุรกิจผลิตเฟอร์นิเจอร์ไม้เป็นเวลากว่า 20 ปี
  มีประสบการณ์ในการเสาะหาและคัดเลือกไม้โดยบริษัทฯ
  จะเลือกซื้อเฉพาะไม้ที่มีคุณภาพในราคาที่เหมาะสม นอกจากนี้บริษัทฯ
  ยังร่วมกับผู้ขายวัตถุดิบในประเทศเพื่อนบ้านหลายรายเพื่อจัดหาไม้ให้ได้ปริมาณและคุณภาพดีเพื่อให้ไม้ในแต่ละชิ้นงานเป็นไปตามมาตรฐานที่บริษัทฯ
  กำหนดได้อย่างสม่ำเสมอ

1.2 ความเสี่ยงจากแหล่งวัตถุดิบ

  บริษัทฯ เป็นผู้ผลิตเฟอร์นิเจอร์ที่ทำจากไม้หลากหลายชนิด เช่น ไม้สัก ไม้โอ๊ค ไม้มะม่วงป่า
  ไม้เชอร์รี่ และไม้ยางพารา ซึ่งไม้เป็นวัตถุดิบสำคัญคิดเป็นสัดส่วนร้อยละ 50-60 ของต้นทุนผลิต
  สำหรับไม้สัก ในปี 2546 บริษัทฯ นำเข้าไม้สักจากผู้ประกอบการไม้จากต่างประเทศประมาณร้อย
  60 และซื้อจากผู้ประกอบการไม้ในประเทศไทยประมาณร้อยละ 40
  จากการพึ่งพาแหล่งวัตถุดิบดังกล่าว อาจส่งผลให้บริษัทฯ
  มีความเสี่ยงจากการที่ต้องพึ่งไม้สักจากแหล่งสำคัญแหล่งเดียวได้
  ซึ่งขณะนี้บริษัทฯได้พยายามกระจายความเสี่ยงโดยการจัดหาไม้สักจากแหล่งอื่นๆด้วย
  รวมทั้งไม้สักสวนป่าในประเทศไทยที่ได้ใบรับรองการจัดการป่าไม้ยั่งยืน

1.3 ความเสี่ยงด้านคุณภาพวัตถุดิบ

  เนื่องจากไม้เป็นทรัพยากรธรรมชาติ ดังนั้นคุณภาพของไม้แต่ละป่า แต่ละต้น
  และแต่ละล็อตอาจมีความแตกต่างกันได้ และมีแนวโน้มคุณภาพต่ำลง (ต้นขนาดเล็กลง
  ตำหนิมากขึ้น) อย่างไรก็ตาม บริษัทฯ
  ซึ่งประกอบธุรกิจผลิตเฟอร์นิเจอร์ไม้เป็นเวลานานได้ตระหนักถึงคุณภาพไม้เป็นอย่างดี
  และมีความชำนาญในการคัดเลือกไม้ จึงยังสามารถเลือกซื้อไม้ที่มีคุณภาพใช้ได้ในราคาที่เหมาะสม
  นอกจากนี้ บริษัทฯ
  ยังร่วมกับผู้ผลิตไม้หลายรายในต่างประเทศเพื่อผลิตไม้ชิ้นส่วนสำหรับงานแต่ละชิ้นให้เป็นไปตามความต้องการเพื่อลดความเสี่ยงเรื่องคุณภาพไม้ลงด้วย

2) ความเสี่ยงในการประกอบธุรกิจ

2.1 ความเสี่ยงด้านการพึ่งพาบุคลากรที่มีความชำนาญเฉพาะด้าน

  บริษัทฯ มีนโยบายผลิตเฟอร์นิเจอร์โดยเน้นที่รูปแบบ (Design) เพื่อตอบสนองความ ต้องการ
  ของผู้บริโภคในตลาดบน (Premium Goods) โดยเน้นรูปแบบสินค้าและ ระดับคุณภาพ
  ซึ่งส่งผลให้บริษัทฯ ต้องอาศัยบุคลากรที่มีความชำนาญเป็นพิเศษใน การออกแบบบริษัทฯ ได้
  ว่าจ้างนักออกแบบ Garden Furniture ชาวเดนมาร์ค ชาว เนเธอร์แลนด์
  จึงเกิดการพึ่งพานักออกแบบเหล่านั้นซึ่งมีอยู่ไม่มากนัก อย่างไรก็ตาม บริษัทฯ
  มั่นใจว่ายังมีโอกาสที่จะหานักออกแบบรายใหม่ๆ ที่มีประสบการณ์เมื่อ จำเป็นในอนาคตได้
  แม้การจ่ายค่าตอบแทนให้กับนักออกแบบเป็นอัตราที่ค่อนข้างสูง
  (แต่เป็นอัตราตามตลาดในต่างประเทศ เพื่อการจูงใจ) บริษัทฯ ยังเชื่อว่ายังสามารถ
  ดำรงการแข่งขันได้ ทั้งนักออกแบบส่วนใหญ่เหล่านั้นได้ร่วมงานกับบริษัทฯ มานาน แล้ว

2.2 ความเสี่ยงด้านคู่แข่งใหม่

  ผู้ผลิตเฟอร์นิเจอร์ไม้ในประเทศไทยมีความได้เปรียบคู่แข่งจากประเทศในกลุ่มยุโรป
  และสหรัฐอเมริกา เนื่องจากผู้ประกอบการไทยอยู่ใกล้แหล่งวัตถุดิบ
  ส่งผลให้ผู้ประกอบการไทยมีต้นทุนการผลิตต่ำ อย่างไรก็ตาม
  การย้ายฐานการผลิตของคู่แข่งเข้าไปในประเทศที่เป็นแหล่งวัตถุดิบโดยเฉพาะในกลุ่มอาเซียน
  ซึ่งอาจทำให้ต้นทุนการผลิตของคู่แข่งต่ำกว่าเมื่อเปรียบเทียบกับการประกอบการในประเทศ
  บริษัทฯ ได้ตระหนักถึงความเสี่ยงจากการแข่งขันโดยคู่แข่งใหม่ดังกล่าว ทั้งนี้บริษัทฯ
  ก็ได้จัดหาวัตถุดิบในประเทศเหล่านั้นเช่นกัน
  อย่างไรก็ตามยังมั่นใจว่าโอกาสความสำเร็จของการย้ายฐานการผลิตของคู่แข่งดังกล่าว
  จะมีความสำเร็จได้ไม่สูงนักเนื่องจากประเทศซึ่งเป็นแหล่งวัตถุดิบดังกล่าว
  ยังขาดความแน่นอนในด้านกฎหมายธุรกิจ และสิ่งอำนวยความสะดวกตลอดจน Logistics
  อยู่อีกมาก ทั้งยังขาดแคลนแรงงานที่มีฝีมือ
  (แรงงานที่มีฝีมือเป็นปัจจัยที่สำคัญในอุตสาหกรรมผลิตเฟอร์นิเจอร์ไม้คุณภาพสูง)
  ขณะนี้คู่แข่งสำคัญของบริษัทฯ ซึ่งผลิตสินค้าคุณภาพรองลงมาได้แก่ผู้ผลิตทางประเทศจีน,
  อินโดนีเซีย, เวียดนาม และพม่า

2.3 ความเสี่ยงจากการพึ่งพิงตลาดสินค้า

ปัจจุบัน กลุ่มบริษัทฯ ส่งสินค้าประมาณร้อยละ 90 ของยอดขาย ให้กับกลุ่มประเทศ
ยุโรปสหรัฐอเมริกา และ ญี่ปุ่น จากการพึ่งพิงตลาดในสัดส่วนที่สูงดังกล่าวทำให้การ
ดำเนินธุรกิจของบริษัทฯ อาจได้รับผลกระทบจากการเปลี่ยนแปลงนโยบายการค้าของ
ประเทศคู่ค้าอย่างไรก็ตาม บริษัทฯ เชื่อว่าความเสี่ยงดังกล่าวมีโอกาสเกิดขึ้นไม่มากนัก
โดยที่ผ่านมาประเทศคู่ค้าดังกล่าว มีนโยบายด้านการค้าที่เอื้อประโยชน์แก่ธุรกิจของ บริษัทฯ
ซึ่งที่ผ่านมาสินค้าของบริษัทฯ เป็นสินค้าที่อยู่ภายใต้ GSP ของประเทศใน กลุ่มยุโรป สหรัฐอเมริกา
และญี่ปุ่น และประเทศคู่ค้าดังกล่าวยังไม่มีแนวนโยบายใน
การจำกัดการนำเข้าสินค้าประเภทเฟอร์นิเจอร์ไม้ ขณะนี้บริษัทฯกำลังเข้าเจาะตลาด
ยุโรปตะวันออกบางประเทศ และเพิ่มตลาดออสเตรเลีย และเกาหลี ให้มากขึ้นด้วย บริษัทฯ
ได้ให้ผู้บริหารของบริษัทย่อยในประเทศสหรัฐอเมริกา และอังกฤษ ติดตาม
สถานการณ์ด้านการตลาดอย่างใกล้ชิดและรายงานให้บริษัทฯได้รับทราบตลอดเวลา

2.4 ความเสี่ยงจากการเรียกเก็บเงินจากลูกหนี้

เนื่องจากบริษัทฯ มีลูกหนี้การค้ารายใหญ่ซึ่งเป็นบริษัทร่วม ได้สั่งสินค้าและค้าง
ในสต๊อคเป็นเวลานาน ทำให้ค้างชำระเกินกว่า 1 ปี ทำให้บริษัทฯ มีความเสี่ยงหาก
ลูกหนี้ดังกล่าวขายสินค้าได้ไม่พอชำระหนี้ แต่บริษัทฯ มีมาตรการให้บริษัทดังกล่าว
จ่ายดอกเบี้ยสำหรับหนี้ที่ค้างชำระ เกินกว่า 1 ปี และให้ลูกหนี้รายดังกล่าวจัดตั้ง
เครือข่ายในประเทศสหรัฐอเมริกา เพื่อเพิ่มช่องทางการขายในต่างประเทศ และชำระ
คืนหนี้ให้กับบริษัทฯ

3)  ความเสี่ยงจากอัตราแลกเปลี่ยน

  3.1 ความเสี่ยงจากการซื้อขายสินค้าเป็นเงินตราต่างประเทศ

  บริษัทฯ อาจมีความเสี่ยงจากการผันผวนของอัตราแลกเปลี่ยนเงินตราต่างประเทศ

  เนื่องจากบริษัทฯ มีรายได้จากการขายสินค้าที่เป็นเงินสกุลต่างประเทศประมาณร้อยละ 90
  ของยอดขายในขณะที่มีต้นทุนวัตถุดิบที่ต้องชำระเป็นสกุลต่างประเทศประมาณร้อยละ 33
  ของยอดขาย จากโครงสร้างดังกล่าวสามารถสรุปได้ว่าโอกาสที่บริษัทฯ
  จะได้รับผลกระทบจากความเสี่ยง จากการซื้อขายสินค้าเป็นเงินตราต่างประเทศยังคงมีอยู่บ้าง
  เนื่องจากบริษัทฯ มีรายรับและค่าใช้จ่ายเป็นเงินสกุลต่างประเทศเช่นกัน
  ซึ่งเป็นการป้องกันความเสี่ยงในตัว (Natural Hedge) อย่างไรก็ตาม บริษัทฯ
  ยังคงมีความเสี่ยงหากระยะเวลาที่ได้รับชำระค่าสินค้าไม่ตรงกับระยะเวลาชำระหนี้
  ซึ่งบริษัทฯได้เตรียมวงเงินไว้ชำระหนี้หากเกิดกรณีดังกล่าว
  และในกรณีเกิดความผันผวนของอัตราแลกเปลี่ยนเงินบาท บริษัทฯ จะได้รับผลกระทบด้วย
  เช่นการ

  อ่อนตัวของค่าเงินบาท จะส่งผลบวกต่อรายได้ของบริษัทฯ ในระดับหนึ่ง
  แต่ในขณะเดียวกันก็จะส่งผลทางลบต่อต้นทุนของวัตถุดิบที่บริษัทฯ
  นำเข้าเช่นกันรวมถึงอาจจะมีผลกระทบต่อผลการดำเนินงาน
  และรูปแบบทางการเงินของกลุ่มบริษัทฯ ด้วย นอกเหนือจากการเป็น Natural Hedge แล้ว
  ในช่วงใดช่วงหนึ่งที่บริษัทฯ พิจารณาแล้วคาดว่าจะเกิดการผันผวนเป็นนัยสำคัญ บริษัทฯ
  จะทำการป้องกันความเสี่ยงโดยทำการซื้อขายอัตราแลกเปลี่ยนล่วงหน้ากับธนาคารทันทีเนื่องจากบริษัทฯ
  ได้มีวงเงินทางด้านประกันความเสี่ยงเตรียมพร้อมตลอดเวลา อีกทั้งบริษัทฯ
  ยังได้เปิดบัญชีเงินฝากสกุลเงินตราต่างประเทศ (Foreign Currency Deposit – FCD)
  เพื่อนำเงินที่ลูกค้าโอนเข้ามาฝากไว้เพื่อใช้ชำระหนี้บางส่วน อย่างไรก็ตาม
  การบริหารความเสี่ยงจากอัตราแลกเปลี่ยนโดยวิธี Natural Hedge
  ไม่สามารถป้องกันความเสี่ยงทางบัญชีจากการเกิดกำไรหรือขาดทุนจากอัตราแลกเปลี่ยนทางบัญชี
  อันเนื่องมาจากการแปลงมูลค่าหนี้สินตามความผันผวนของอัตราแลกเปลี่ยน ณ
  วันสิ้นงวดบัญชีได้ทั้งหมด

  3.2 ความเสี่ยงจากการเงินกู้สกุลต่างประเทศ

  บริษัทฯ มีภาระหนี้เงินกู้ระยะยาวจาก Otsuka Furniture MS Co., Ltd. ณ วันที่ 31
  ธันวาคม 2546 มียอดคงค้าง จำนวน 16 ล้านเยน บริษัทฯ มีการชำระคืนเงินต้นเป็น
  รายเดือนๆ ละ 3 ล้านเยน เมื่อชำระเงินต้นหมดจึงชำระดอกเบี้ย ในอัตราร้อยละ 2 ต่อปี
  ปัจจุบันบริษัทฯมิได้ทำการป้องกันความเสี่ยงจากอัตราแลกเปลี่ยนสำหรับเงินกู้ระยะ ยาว
  เนื่องจากค่าธรรมเนียมการทำประกันความเสี่ยงจากอัตราแลกเปลี่ยนเงินตรา
  ระหว่างประเทศระยะยาวอยู่ในอัตราที่สูงมาก แต่อย่างไรก็ตามบริษัทฯ ได้เฝ้าดูอย่าง ใกล้ชิด
  หากเกิดภาวะผันผวน บริษัทฯ จะทำการประกันความเสี่ยงโดยการซื้อ Forward
  เป็นช่วงจนถึงวันครบกำหนดชำระคืนในแต่ละงวด

4)  ความเสี่ยงจากการมีภาระหนี้สินสูง

  กลุ่มบริษัทฯ มีการกู้ยืมระยะสั้นจากสถาบันการเงิน ณ วันที่ 31 ธันวาคม 2546 จำนวน 824.74
  ล้านบาท คิดเป็น 85% ของหนี้สินรวม จำนวน 983.23 ล้านบาท ในขณะที่ส่วนผู้ถือหุ้นจำนวน
  338.97 ล้านบาท ซึ่งทำให้สัดส่วนหนี้สินต่อส่วนผู้ถือหุ้น (D/E Ratio) เท่ากับ 2.90 เท่า
  และหากอัตราดอกเบี้ยในตลาดเพิ่มขึ้นดอกเบี้ยจ่ายเพิ่มขึ้น ทำให้กลุ่มบริษัทฯ
  มีส่วนต่างกำไรน้อยลง อย่างไรก็ดี บริษัทฯ ได้มีมาตรการต่าง ๆ สำหรับลูกหนี้ที่เลยกำหนดชำระ
  เพื่อให้ลูกหนี้ชำระหนี้คืนบริษัทฯ โดยเร็วที่สุดเพื่อบริษัทฯ นำไปลดเงินกู้ยืมจากสถาบันการเงิน